CELEX: 22009D0037
Language: bg
Date: 2009-03-17 00:00:00
Title: Решение на Съвместния комитет на ЕИП № 37/2009 от 17 март 2009 година за изменение на приложение XXI (Статистика) към Споразумението за ЕИП

28.5.2009   
            
            
               BG
            
            
               Официален вестник на Европейския съюз
            
            
               L 130/31
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 37/2009
   от 17 март 2009 година
   за изменение на приложение XXI (Статистика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение XXI към Споразумението бе изменено с Решение на Съвместния комитет на ЕИП № 131/2008 от 5 декември 2008 г. (1)
               
            
         
               (2)
            
            
               Регламент (ЕО) № 1062/2008 на Комисията от 28 октомври 2008 г. за прилагане на Регламент (ЕО) № 453/2008 на Европейския парламент и на Съвета относно тримесечната статистика за свободните работни места в Общността по отношение на процедурите за сезонна корекция и докладите за качество (2) следва да бъде включен в Споразумението.
            
         
               (3)
            
            
               Регламент (ЕО, Евратом) № 1101/2008 на Европейския парламент и на Съвета от 22 октомври 2008 г. за предоставянето на поверителна статистическа информация на Статистическата служба на Европейските общности (кодифицирана версия) (3) следва да бъде включен в Споразумението.
            
         
               (4)
            
            
               Регламент (ЕО, Евратом) № 1101/2008 отменя Регламент (Евратом, ЕИО) № 1588/90 (4), който е включен в Споразумението и който следва да бъде заличен от Споразумението.
            
         
               (5)
            
            
               Регламент (ЕО, Евратом) № 1101/2008 е кодифицирана версия на Регламент (Евратом, ЕИО) № 1588/90 и следователно настоящите адаптации в него, които се отнасят за ЕИП, следва да бъдат запазени,
            
         РЕШИ:
   Член 1
   Приложение XXI към Споразумението се изменя, както следва:
   
               1.
            
            
               След точка 18х (Регламент (ЕО) № 453/2008 на Европейския парламент и на Съвета) се добавя следната точка:
               
                           „18ха
                        
                        
                           
                              32008 R 1062: Регламент (ЕО) № 1062/2008 на Комисията от 28 октомври 2008 г. за прилагане на Регламент (ЕО) № 453/2008 на Европейския парламент и на Съвета относно тримесечната статистика за свободните работни места в Общността по отношение на процедурите за сезонна корекция и докладите за качество (ОВ L 285, 29.10.2008 г., стр. 3).“
                        
                     
         
               2.
            
            
               Текстът на точка 17 (Регламент (ЕИО) № 1588/90 на Съвета) се заменя със следния текст:
               „32008 R 1101: Регламент (ЕО, Евратом) № 1101/2008 на Европейския парламент и на Съвета от 22 октомври 2008 г. за предоставянето на поверителна статистическа информация на Статистическата служба на Европейските общности (кодифицирана версия) (ОВ L 304, 14.11.2008 г., стр. 70).
               За целите на това Споразумение разпоредбите на регламента се четат със следните адаптации:
               
                           а)
                        
                        
                           в член 2 се добавя следният параграф:
                           
                                       „к)
                                    
                                    
                                       служители на Статистическата служба на ЕАСТ“: служители на секретариата на „ЕАСТ, които работят в помещенията на Евростат.;“
                                    
                                 
                     
                           б)
                        
                        
                           във второто изречение на член 5, параграф 1 терминът „Евростат“ се заменя с „Евростат и на Статистическата служба на ЕАСТ“,
                        
                     
                           в)
                        
                        
                           в член 5, параграф 2 се добавя следната алинея:
                           „Поверителни статистически данни, предадени на Евростат посредством Статистическата служба на ЕАСТ, са достъпни също и за персонала на тази служба.“;
                        
                     
                           г)
                        
                        
                           за посочените цели в член 6 понятието „Евростат“ следва да се разбира, че включва и Статистическата служба на ЕАСТ.“
                        
                     
         Член 2
   Текстовете на регламенти (ЕО) № 1062/2008 и (ЕО, Евратом) № 1101/2008 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 18 март 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 17 март 2009 година
      
         
            За Съвместния комитет на ЕИП
         
         
            Председател
         
         Alan SEATTER
         
      
   
   
      (1)  ОВ L 25, 29.1.2009 г., стр. 40.
   
      (2)  ОВ L 285, 29.10.2008 г., стр. 3.
   
      (3)  ОВ L 304, 14.11.2008 г., стр. 70.
   
      (4)  ОВ L 151, 15.6.1990 г., стр. 1.
   
      (5)  Без отбелязани конституционни изисквания.